
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Acționarilor la PIEȚE S.A. pentru desemnarea unui membru în Consiliului de Administrație al societății PIEȚE S.A

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la PIEȚE S.A. pentru desemnarea unui membru în Consiliului de Administrație al societății PIEȚE S.A; 
Având în vedere Raportul final nr. SC2022-31197/13.12.2022 întocmit de către Comisia de selecţie pentru ocuparea postului vacant din cadrul Consiliului de Administraţie la PIEȚE S.A. Timișoara;
Având în vedere Hotărârea Consiliului Local al Municipiului Timișoara nr. 444/23.11.2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul;
Facem următoarele precizări:
Ca urmare a procedurii de selecție declanșată prin Hotărârea Consiliului Local al Municipiului Timișoara nr. 470/20.09.2022, Comisia de selecție a membrilor consiliilor de administraţie ale întreprinderilor publice transmite Raportul final nr. SC2022-31197/13.12.2022 pentru numirea unui membru în cadrul Consiliului de Administraţie la PIEȚE S.A. Timișoara.
În temeiul art. 3 pct.-ul 2 lit. b) coroborat cu art 29 alin. (3) și alin. (9) din OUG nr.  109/2011 privind guvernanţa corporativă a întreprinderilor publice, Municipiul Timișoara are competenţa de a propune, în numele unităţii administrativ-teritoriale, candidaţi pentru funcţiile de membri ai consiliului de administraţie.
În cazul în care autoritatea publică tutelară, în numele acţionarului, propune candidaţi pentru funcţiile de membri ai consiliului de administraţie, aceste propuneri sunt făcute în baza unei selecţii prealabile efectuate de o comisie formată din specialişti în recrutarea resurselor umane. 
Numirea administratorilor se realizează de către adunarea generală a acţionarilor din lista scurtă.
În conformitate cu prevederile art. 44 alin. (7) și (9) din Hotărârea de Guvern nr. 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanța corporativă a întreprinderilor publice, după finalizarea interviurilor, comisia de selecţie întocmeşte raportul pentru numirile finale, care include clasificarea candidaţilor cu motivarea acesteia. Acest Raport final se transmite la conducătorul autorităţii publice tutelare, în vederea mandatării reprezentanţilor statului în adunarea generală a acţionarilor, pentru propunerea de membri în consiliu, în cazul societăţilor.
În  conformitate cu prevederile art. 2, alin. (2) din Hotărârea Consiliului Local al Municipiului Timișoara nr. 444/23.11.2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul, hotărârile adunării generale ale acționarilor vor fi precedate de hotărâri ale consiliului local prin care se acordă mandat pentru exprimarea poziției acționarului cu privire la punctele de pe ordinea de zi ce urmează a fi aprobate de adunarea generală a acționarilor.
Totodată, potrivit prevederilor art. 121 și art. 125 din Legea nr. 31/1990 privind societățile, republicată, acționarii reprezentând întreg capitalul social vor putea, dacă nici unul dintre ei nu se opune, să țină o adunare generală și să ia orice hotărâre de competența adunării, fără respectarea formalităților cerute pentru convocarea ei.
Acționarii pot participa și vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local ex„ercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la PIEȚE S.A. pentru desemnarea unui membru în Consiliului de Administrație al societății PIEȚE S.A, îndeplinește condițiile pentru a fi supus dezbaterii și aprobării plenului consiliului local. 

